આરબીઆઈએ પોતાના રિપોર્ટમાં કહ્યુ છે કે 8 નવેમ્બર 2016 ના રોજ નોટબંધી લાગૂ કરાયા બાદ 1000 અને 500 રૂપિયાની જૂની નોટ લગભગ પાછી આવી ગઈ છે. આરબીઆઈ અનુસાર કુલ 99% નોટ પાછી આવી છે. અત્યાર સુધીમાં કુલ 15 લાખ 31 હજાર કરોડ રૂપિયાની જૂની નોટ પાછી આવી ગઈ છે. નોટબંધી પહેલા કુલ 15 લાખ 41 હજાર કરોડ રૂપિયાનું ચલણમાં હતી. રિપોર્ટમાં ખુલાસો કરવામાં આવ્યો છે કે 500 અને 1000 ની જૂની નોટોની ગણતરી બાદ તેમાંથી અસલી નોટોની ઓળખ કરવામાં આવશે. ત્યારબાદ તેની રદ્દી ઈંટો બનાવવામાં આવશે. આ ઈંટોની ટેન્ડર પ્રક્રિયાથી હરાજી કરવામાં આવશે.